Diari Oficial de la Generalitat Valenciana


Sumari del DOGV 390, del 11-06-1986 (1986/806452)

ORDRE de 15 de maig de 1986, de la Conselleria de Cultura, Educació i Ciència, per la qual es crea la Junta de Promoció Educativa, per a Centres d'Acció Educativa Singular.
----------------------------------------------------------------------------------------------------------------------------------------------------------------------------

### Dades del document

Número de DOGV
:   390

Data del DOGV
:   11-06-1986

Secció del DOGV
:   ALTRES DISPOSICIONS

Número del document
:   1986/806452


Data del document
:   15-05-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de maig de 1986, de la Conselleria de Cultura, Educació i Ciència, per la qual es crea la Junta de Promoció Educativa, per a Centres d'Acció Educativa Singular.  
Hi ha determinats sectors de la població que, per causes socials, familiars, econòmiques, etc., es troben davant el sistema educatiu en evident situació de desigualtat.   
Tot i que la Llei Orgànica del Dret a l'Educació, a l'article 1r reconeix el dret a una educació bàsica per a tots els ciutadans, existeixen situacions que impedeixen la normal aplicació d'aquesta norma. I és major la dificultat que, en conseqüència, troben per a accedir a ni vells superiors d?educació, dret que també tenen reconegut per l'art. 1.2 de l'esmentada Llei.   
Cal, doncs, actuar davant aquests problemes de manera que es garantesca el dret fonamental a l'educació a tots els ciutadans. Aquesta actuació haurà d'exercir-se de manera que, compensant els qui estan en situacions desfavorides, es propicie una situació més justa.   
Amb anterioritat del traspàs de competències en matèria educativa a la Generalitat Valenciana, hi havia a l'Administració Educativa de l'Estat unes Juntes de Promoció Educativa que possibilitaven la selecció del professorat que havia d'entendre els Centres que escolaritzaven sectors especialment marginats. Aquestes Juntes de Promoció Educativa permetien decisions de l'administració contemplant aquesta problemàtica des d'un camp més ample que el purament escolar, en incloure en la seua composició representants d'uns altres organismes públics, en uns casos, i privats en altres.   
Així hi havia entre altres Juntes de Promoció Educativa la de Protecció de Menors, la de l'Institut Nacional d?Assistència Social, la del Conveni amb l'Apostolat Gitano, les de Suburbis, etc.   
Per tal de donar resposta als problemes descrits, i per a evitar la dispersió de competències en vàries Juntes, es crea només una que atendesca les singularitats de cada tipus de Centres.   
Per tot això, i en virtut de les funcions i serveis que han estat transferits a la Generalitat Valenciana en matèria d'educació pel Decret 2093/1983, de 28 de juliol, i fent ús de les facultats que en confereix la Llei 5/1983, de 30 de desembre, de Govern Valencià,   
ORDENE:   
Article primer  
Es crea la Junta de Promoció Educativa per a Centres d'Acció Educativa Singular que tindrà competència a la Comunitat Valenciana en la forma i límits que s'estableixen en la present Ordre.   
Article segon  
1. Seran Centres d'Acció Educativa Singular aquells Centres que siguen declarats com a tals per Resolució de la Direcció General d'Educació Bàsica i Ensenyaments Especials atenent a raons de marginació per causes sòcio-econòmiques, geogràfiques, ètniques o familiars.   
2. Pel que fa al professorat, aquests Centres tindran règim de provisió especial, d'acord amb la tasca educativa a desenrotllar.   
Article tercer  
La Junta de Promoció Educativa per a Centres d'Acció Educativa Singular, dependrà orgànicament i funcionalment de la Direcció General d'Educació Bàsica i Ensenyaments Especials.   
Article quart  
1. La Junta de Promoció Educativa per a Centres d'Acció Educativa Singular tindrà els objectius següents:   
a) Fomentar-hi la necessària col·laboració i coordinació de totes les Entitats que incideixen en l'alumnat de sectors especialment marginats per raons sòcio-econòmiques, geogràfiques, ètniques o familiars, procurant que s'hi tracen plans conjunts d'actuació que unesquen esforços per a la superació de la marginació.   
b) Procurar l'adequada escolarització d'aquests col·lectius mitjançant les corresponents propostes a l'administració educativa que afavoresquen l'adaptació de l'escola al medi, l'aplicació dels recursos educatius amb criteris de compensació i la provisió del professorat adequat per als Col·legis d'Acció Educativa Singular.   
2. En cap moment el funcionament dels Centres d'Acció Educativa Singular no haurà de propiciar ni consolidar grups marginats de l'escola ordinària. L'objectiu a aconseguir serà el de la màxima integració i normalització.  
Article cinqué  
1. La Junta de Promoció Educativa per a Centres d'Acció Educativa Singular estarà formada per:  
- El Director General d'Educació Bàsica i Ensenyaments Especials que en serà el President.   
- Els Directors dels Serveis Territorials d'educació d'aquesta Conselleria.   
- Un representant de la Direcció General de Serveis Socials de la Conselleria de Treball i Seguretat Social, nomenat pel seu Director General.   
- Els Caps de Servei d'Ordenació Acadèmica, d'Inspecció i d'Educació Compensatòria i Acció Psicopedagògica de la Direcció General d'Educació Bàsica i Ensenyaments Especials.   
- Dos representants dels Consells Escolars de Centres d'Acció Educativa Singular, elegits pels esmentats Consells Escolars.   
- Fins a tres representants d'aquelles Associacions o Entitats que, de manera especial, col laboren amb els objectius de la Junta, nomenats pel Director General d'Educació Bàsica i Ensenyaments Especials.   
- El Secretari serà nomenat pel President de la Junta entre els Funcionaris de la Direcció General d'Educació Bàsica i Ensenyaments Especials, amb veu, però sense vot.   
2. Seran funcions de la Junta, les següents:   
a) Formular les propostes que s'estimen oportunes per a aconseguir els objectius senyalats a l'article quart d'aquesta mateixa Ordre.   
b) Informar a la Direcció General d'Educació Bàsica i Ensenyaments Especials sobre la conveniència de creació o supressió de nous Centres d'Acció Educativa Singular.   
c) Convocar les proves de selecció que es determinen per a la provisió de les vacants que es produesquen en els Centres d'Acció Educativa Singular. Dur a terme els processos de selecció i proposar el nomenament d'aquells que superen les proves al Director General d'Educació Bàsica i Ensenyaments Especials.   
3. Aquesta Junta es reunirà almenys dues vegades a l'any i quant ho estime convenient el seu President.   
Article sisé  
En cada Servei Territorial d'Educació es constituirà una Comissió Territorial de la Junta de Promoció Educativa per a Centres d'Acció Educativa Singular.   
1. Aquesta Comissió estarà formada per:  
- El Director dels Serveis Territorials d'Educació que en serà el President.   
- El responsable màxim de la Funció Inspectora de la Província.   
- El Coordinador Territorial del Programa d'Educació Compensatòria.   
- Dos Professors components de is Seminari s oficial ment constituïts amb objectius coincidents amb els de la Junta.   
- Un representant dels Serveis Territorials de la Direcció General de Serveis Socials, nomenats pel Cap d'aquests Serveis Territorials.   
- Un representant de la Diputació Provincial nomenat pel seu President.   
- Dos representants dels Ajuntaments on hi haja Centres d'Acció Educativa Singular, designats per l'Alcalde. La determinació dels Ajuntaments respectius la durà a terme el Director del Servei Territorial d'Educació   
- Fins a tres representants d'aquelles Associacions o Entitats que, de manera especial col laboren amb els objectius de la Junta, nomenats pel Director dels Serveis Territorials d'Educació.   
- El Secretari serà nomenat pel President de la Comissió entre Funcionaris del Servei Territorial d'Educació, amb veu, però sense vot.   
Les funcions de la Comissió Territorial seran:   
a) Promoure en el seu àmbit territorial plans conjunts d'actuació que instrumentalitzen la necessària col·laboració de l'Escola amb els Serveis Socials i d'altres Entitats, en conseqüència amb l'objectiu a) de l'article quart d'aquesta mateixa Ordre.  
b) Informar a la Junta sobre les necessitats de creació o conveniència de supressió de Centres d'Acció Educativa Singular.  
c) Traslladar a la Junta aquelles dades i propostes que es consideren d'interés per al millor compliment dels objectius senyalats a l'article quart d'aquesta Ordre.  
3. La Comissió Territorial es reunirà, almenys, dues vegades a l'any i quan ho estime convenient el seu President.   
DISPOSICIO ADDICIONAL  
S'autoritza a la Direcció General d'Educació Bàsica i Ensenyaments Especials perquè, en l'àmbit de les seues competències dicte les normes oportunes per al desenrotllament i aplicació de la present Ordre.   
DISPOSICIO DEROGATORIA  
Queden derogades totes les disposicions d?igual o menor rang que s'oposen al contingut de la present Ordre. De manera específica es deroguen, en l'àmbit de la Comunitat Valenciana les que fan referència a les Juntes de Promoció Educativa de Protecció de Menors, de l'Institut Nacional d'Assistència Social, així com qualsevol altra Junta amb competències en Centres o unitats públiques d'ensenyament que depenen de la Generalitat Valenciana.   
DISPOSICIO FINAL  
La present Ordre entrarà en vigor el dia de la seua publicació al Diari Oficial de la Generalitat Valenciana.  
València, 15 de maig de 1986.   
El Conseller de Cultura, Educació i Ciència,  
CEBRIA CISAR I CASABAN